മൊബൈല് ഫോണ് മോഷണം നടത്തുന്ന യുവാക്കള് പിടിയില് പിടിച്ചെടുത്തത് ലക്ഷങ്ങളുടെ ഫോണുകള് പ്രതികളില് നിന്നും രണ്ടര ലക്ഷം രൂപ വിലവരുന്ന മൊബൈല് ഫോണുകളും പോലീസ് പിടിച്ചെടുത്തത്. തിരുവനന്തപുരം : മൊബൈല് ഫോണ് മോഷ്ടിക്കുന്ന രണ്ടംഗ സംഘം പിടിയില് പ്രതികളില് നിന്നും രണ്ടര ലക്ഷം രൂപ വിലവരുന്ന മൊബൈല് ഫോണുകളും പോലീസ് പിടിച്ചെടുത്തത്. കോഴിക്കോട് സ്വദേശികളായ ഷിഹാബും അനസുമാണ് പാങ്ങോട് പോലീസിന്റെ പിടിയിലായത്. കിളിമാനൂര് തട്ടത്ത് മലയില് ബന്ധു വീട്ടില് താമസിച്ച് മോഷണം നടത്തി വരികയായിരുന്നു ഇരുവരും. കെട്ടിട നിര്മ്മാണ മേഖലകള് കേന്ദ്രീകരിച്ചാണ് സംഘം മോഷണം നടത്തിയിരുന്നത്. കഴിഞ്ഞ കുറേ ദിവസങ്ങളായി കല്ലറ തെങ്ങുംകോട് ഭാഗങ്ങളില് കെട്ടിട നിര്മ്മാണങ്ങള് നടക്കുന്ന സ്ഥലങ്ങളില് നിന്ന് തൊഴിലാളികളുടെ മൊബൈല് ഫോണുകള് മോഷണം പോയിരുന്നു. ഇതിന്റെ പശ്ചാത്തലത്തില് നല്കിയ പരാതിയുടെ അടിസ്ഥാനത്തിലാണ് പോലീസ് അന്വേഷണം നടത്തിയത്. തുടര്ന്ന് ഇരുവരും പിടിയിലാവുകയായിരുന്നു. വിവിധ ജില്ലകളില് ഇവര് ഇത്തരത്തില് മോഷണം നടത്തിയിട്ടുണ്ട് എന്നാണ് പോലീസിന് ലഭിച്ച വിവരം. പ്രതികളുടെ വാഹനങ്ങളില് നിന്നും നിരവധി മൊബൈല് ഫോണുകള് പോലീസ് കണ്ടെടുത്തിട്ടുണ്ട്. പ്രതികളെ നെടുമങ്ങാട് കോടതിയില് ഹാജരാക്കിയ ശേഷം റിമാന്ഡ് ചെയ്തു.